*Likumprojekts*

**Grozījumi Nacionālās drošības likumā**

Izdarīt Nacionālās drošības likumā (Latvijas Republikas Saeimas un Ministru Kabineta Ziņotājs, 2001., 3. nr.; 2002., 1., 12. nr.; 2007., 9., 10., 16. nr.; 2008., 11. nr.; 2009., 2., 15. nr.; Latvijas Vēstnesis, 2010., 76. nr.; 2013., 61. nr.; 2014., 105., 114. nr.; 2016., 48., 249. nr.; 2017., 64., 106., 132. nr.; 2018., 204. nr.) šādus grozījumus:

1. Papildināt likumu ar 22.3 pantu šādā redakcijā:

“**22.3 pants. Vitālie (kritiskie) pakalpojumi**

1. Vitālie (kritiskie) pakalpojumi ir Latvijas Republikā nodrošināti pakalpojumi, kuri ir svarīgi valsts un sabiedrības funkcionēšanai, iedzīvotāju veselības aizsardzībai, kā arī drošības, ekonomiskās, sociālās labklājības minimuma nodrošināšanai, kuru nepārtrauktības un pieejamības traucējumi būtiski ietekmētu valsts pamatfunkciju īstenošanu. Valsts apdraudējuma gadījumā nodrošina šādu vitālo (kritisko) pakalpojumu nepārtrauktību Ministru kabineta noteiktajā apjomā:
2. Ekonomikas ministrijas kompetencē esošajās nozarēs:
3. elektroenerģijas apgāde;
4. dabasgāzes apgāde;
5. naftas produktu apgāde;
6. Satiksmes ministrijas kompetencē esošajās nozarēs:
7. valsts ceļu infrastruktūras uzturēšana;
8. elektronisko sakaru un telefonlīniju pakalpojumu nodrošināšana;
9. Veselības ministrijas kompetencē esošajās nozarēs:
10. neatliekamās medicīniskās palīdzības pieejamība;
11. epidemioloģiskā drošība;
12. medikamentu un medicīnisko ierīču aprite, tai skaitā asins komponentu nodrošinājums;
13. pašvaldību kompetencē esošajās nozarēs:

a) siltumapgāde (apkure);

b) ūdensapgāde, kanalizācija un atkritumu apsaimniekošana;

c) pašvaldības ceļu infrastruktūras uzturēšana.

1. Ministru kabinets nosaka:

1) juridisko personu **-** vitālo (kritisko) pakalpojumu sniedzēju noteikšanas metodiku;

2) juridisko personu **-** vitālo (kritisko) pakalpojumu sniedzēju sarakstu;

3) minimālo apjomu, kādā valsts apdraudējuma gadījumā nodrošina vitālos (kritiskos) pakalpojumus;

4) juridisko personu **-** vitālo (kritisko) pakalpojumu sniedzēju, darbībasnepārtrauktības plānu izstrādes metodiku.

1. Ministrijas un pašvaldības, kuru kompetencē ir šī panta pirmajā daļā noteiktie vitālie (kritiskie) pakalpojumi:
2. koordinē juridisko personu **–** vitālo (kritisko) pakalpojumu sniedzēju darbībasnepārtrauktības plānu izstrādi, ņemot vērā vitālo (kritisko) pakalpojumu savstarpējo saistību;
3. saskaņo juridisko personu **–** vitālo (kritisko) pakalpojumu sniedzēju izstrādātos darbībasnepārtrauktības plānus;
4. pārrauga juridisko personu **–** vitālo (kritisko) pakalpojumu sniedzēju izstrādāto darbībasnepārtrauktības plānu pārbaudes mācību īstenošanu;
5. uzrauga juridisko personu –vitālo (kritisko) pakalpojumu sniedzēju, izstrādāto darbībasnepārtrauktības plānu īstenošanu valsts apdraudējuma gadījumā.
6. Juridisko personu – vitālo (kritisko) pakalpojumu sniedzēju sarakstā iekļautajām juridiskajām personām ir šādi pienākumi:
   * 1. izstrādāt un apstiprināt vitālo (kritisko) pakalpojumu darbībasnepārtrauktības plānu;
     2. īstenot vitālo (kritisko) pakalpojumu darbībasnepārtrauktības plānu pārbaudes mācības;
     3. nodrošināt vitālo (kritisko) pakalpojumu darbībasnepārtrauktības īstenošanu valsts apdraudējuma gadījumā.
   1. Papildināt likumu ar 22.4 pantu šādā redakcijā:

“**22.4 pants Vitālie (kritiskie) finanšu nozares pakalpojumi**

(1) Vitālie (kritiskie) finanšu nozares pakalpojumi ir skaidras un bezskaidras naudas norēķini, ko Latvijas Republikā ir tiesīga sniegt Eiropas Savienības dalībvalstī licencēta (reģistrēta) kredītiestāde.

(2) Lai nodrošinātu vitālo (kritisko) finanšu nozares pakalpojumu pieejamību, šā panta pirmajā daļā minētie subjekti izstrādā darbības nepārtrauktības plānus.

(3) Finanšu un kapitāla tirgus komisija, konsultējoties ar Latvijas Banku, nosaka:

1) apjomu, kādā valsts apdraudējuma gadījumā nodrošināmi vitālie (kritiskie) finanšu nozares pakalpojumi;

2) kredītiestāžu darbības nepārtrauktības plānu izstrādes prasības.

(4) Finanšu un kapitāla tirgus komisija sadarbībā ar Latvijas Banku:

1) pārrauga kredītiestāžu darbībasnepārtrauktības plānu izstrādi;

2) izvērtē kredītiestāžu izstrādāto darbībasnepārtrauktības plānu testēšanas rezultātus;

3) uzrauga kredītiestāžu darbībasnepārtrauktības plānu īstenošanu valsts apdraudējuma gadījumā.

(5) Kredītiestādēm ir šādi pienākumi:

1) izstrādāt, apstiprināt, uzturēt, atjaunot un iesniegt Finanšu un kapitāla tirgus komisijai darbībasnepārtrauktības plānu;

2) īstenot darbībasnepārtrauktības plānu testēšanu;

3) nodrošināt vitālo (kritisko) finanšu nozares pakalpojumu sniegšanu valsts apdraudējuma gadījumā.

* 1. Papildināt likumu ar 23.6 pantu šādā redakcijā:

“**23.6 pants. Valsti apdraudošu situāciju novēršana**

(1) Par valsti apdraudošu situāciju uzskata pret Latvijas Republiku īstenotas pretlikumīgas ārvalsts militārās darbības, tai skaitā:

1) militārās aviācijas gaisa kuģa, militārā bezpilota gaisa kuģa vai cita veida lidaparāta, karakuģa, militārās zemūdenes vai cita militārā zemūdens pārvietošanās līdzekļa, militārā transportlīdzekļa vai citas, tai skaitā attālināti vadāmas, bezpilota militārās mehāniskās ierīces pretlikumīga iekļūšanu vai atrašanos Latvijas Republikas teritorijā;

2) izlūkošanu vai pretlikumīgu piekļuvi informācijas sistēmām, elektronisko sakaru tīkliem, to darbības traucēšanu vai elektromagnētisko iejaukšanos Latvijas Republikas nacionālajai drošībai svarīgu objektu, nozīmīgu komercsabiedrību vai valsts īpašumā, valdījumā vai turējumā esošu objektu darbībā un Latvijas militārās aviācijas gaisa kuģu un karakuģu darbībā un citas nekinētiskas militārās operācijas;

3) pretlikumīgu militāro formējumu vai militāro formējumu bez pazīšanās zīmēm iekļūšanu un atrašanos Latvijas Republikas teritorijā.

(2) Par valsti apdraudošu situāciju uzskata arī šī panta pirmajā daļā noteiktās darbības, kuras, izmantojot Latvijas Republikas teritoriju, ārvalsts pretlikumīgi veic pret citām Ziemeļatlantijas līguma vai Eiropas Savienības dalībvalstīm.

(3) Nacionālie bruņotie spēki sadarbībā ar kompetentām tiesībaizsardzības iestādēm un valsts drošības iestādēm Valsts aizsardzības plāna un Valsts aizsardzības operatīvajā plānā noteiktajā kārtībā nekavējoties veic pasākumus, kurus uzskata par samērīgiem un nepieciešamiem, lai novērstu valsti apdraudošas situācijas, ieskaitot bruņota spēka pielietošanu.”.

Ministru prezidenta biedrs,

aizsardzības ministrs Artis Pabriks

Iesniedzējs:

Aizsardzības ministrijas valsts sekretārs Jānis Garisons